L 229/30
LT
Europos Sąjungos oficialusis leidinys
2023 9 18
IV SKYRIUS
Stebėsena ir reagavimas į krizes
1 ski rsni s Ste bės ena
19 straipsnis
Strateginė Sąjungos puslaidininkių sektoriaus analizė 1.
Komisija, bendradarbiaudama su Europos puslaidininkių taryba, atlieka strateginę Sąjungos puslaidininkių sektoriaus analizę.
Strateginėje analizėje nagrinėjamos Sąjungos stiprybės ir silpnybės pasauliniame puslaidininkių sektoriuje ir identifikuojami tokie veiksniai kaip: a) pagrindiniai produktai ir ypatingos svarbos infrastruktūros vidaus rinkoje, kurie priklauso nuo puslaidininkių tiekimo; b) pagrindiniai naudotojų pramonės sektoriai Sąjungoje ir jų dabartiniai bei numatomi poreikiai ir priklausomybės, įskaitant galimos rizikos tiekimo saugumui, taip pat susijusios su nepakankamomis investicijomis, analizę; c) pagrindiniai Sąjungos puslaidininkių tiekimo grandinės segmentai, įskaitant projektavimą, projektavimui skirtą programinę įrangą, medžiagas, gamybos įrangą, puslaidininkių gamybą ir užsakomąsias baigiamojo apdorojimo paslaugas; d) Sąjungos puslaidininkių sektoriaus technologinės charakteristikos, priklausomybės nuo trečiųjų valstybių technologijų ir tiekėjų ir kliūtys, įskaitant prieigą prie išteklių; e) esami ir numatomi įgūdžių poreikiai ir veiksmingas apsirūpinimas kvalifikuota darbo jėga puslaidininkių sektoriuje; f) kai tikslinga, galimą 25, 26 ir 27 straipsniuose nurodytų krizės valdymo priemonių poveikį puslaidininkių sektoriui.
2.
Komisija reguliariai informuoja Europos puslaidininkių tarybą apie apibendrintus strateginės analizės rezultatus.
3.
Komisija, remdamasi pagal 1 dalį atliktos strateginės analizės rezultatais ir pasikonsultavusi su Europos puslaidininkių taryba, parengia ankstyvojo perspėjimo rodiklių sąrašą.
Komisija, pasikonsultavusi su Europos puslaidininkių taryba, šį ankstyvojo perspėjimo rodiklių sąrašą peržiūri reguliariai ir ne rečiau kaip kas dvejus metus. 4.
Komisija, pasikonsultavusi su Europos puslaidininkių taryba, parengia puslaidininkių sektoriaus strateginės analizės sistemą ir metodiką.
Prireikus Komisija tą sistemą ir metodiką atnaujina. 5.
Strateginė analizė, inter alia, grindžiama viešai prieinamais ir komerciniais tikslais prieinamais duomenimis ir atitinkama nekonfidencialia įmonių informacija, panašios atliktos analizės, be kita ko, susijusios su Sąjungos teise dėl žaliavų ir atsinaujinančiųjų išteklių energijos, rezultatais ir pagal 40 straipsnio 1 dalį atliktais vertinimais.
Kai to nepakanka strateginei analizei pagal šio straipsnio 1 dalį parengti, Komisija, pasikonsultavusi su Europos puslaidininkių taryba, Sąjungos puslaidininkių vertės kūrimo grandinės dalyviams gali pateikti prašymus savanoriškai pateikti informaciją.
Tokių prašymų pateikti informaciją tikslais Komisija naudoja 32 straipsnio 4 dalyje nurodytas standartizuotas ir saugias informacijos rinkimo ir tvarkymo priemones.
6.
Visa pagal šį straipsnį gauta informacija tvarkoma laikantis 32 straipsnyje nustatytų konfidencialumo pareigų.